Næstved Kommune

Teatergade 8

4700 Næstved

5588 5010

[www.naestved.dk](http://www.naestved.dk)

Referat

Mødeforum

**RS17 Styregruppen Rammeaftale Sjælland**

Sagsnr.

Dokumentnr.

Mødedato

**3/5-2013**

Tid

**Kl. 9-12**

Sted

**Roskilde Kommune,**

**Mødelokale 8 (ved hovedindgangen)**

Deltagere

**Bruno Lind – Næstved**

**Yvonne Barnholdt – Roskilde**

**Poul Bjergved - Slagelse**

**Lone Feddersen – Lejre**

**Pia Bille – Region Sjælland**

**Bo Gammelgaard – Sekretariatet**

**Åse Irminger - Sekretariatet**

**Povl Skov – Sekretariatet**

Gæster

**John Frejlev - Økonomigruppen**

**Andreas Boye Mørk - Roskilde**

Afbud

**Kenn Thomsen – Holbæk**

**Rita Pedersen – Solrød**

**Jesper Rahn Jensen – Guldborgsund**

**Gitte Løvgren – Odsherred**

**Michael Nørgaard – Region Sjælland**

**Anne Andersen – KKR**

Referent

1. **Godkendelse af referat fra Styregruppemøde 8. marts 2013**

**Indstilling:**

Sekretariatet indstiller:

* At Styregruppen godkender referatet

**Bilag:**

* Referat fra styregruppemøde 8/3-2013

**Beslutning:**

* Referatet blev godkendt
1. **Evaluering af kommunalreformen**

**Baggrund:**

På styregruppemøde 8/3 orienterede Bruno Lind om evalueringen af kommunalreformen. Styregruppen besluttede at evalueringen af kommunalreformen tages op på næste styregruppemøde 3/5.

I forlængelse heraf er der 23/4 offentliggjort fælles pejlemærker mellem DH og KL ift. udviklingen på det specialiserede socialområde.

Efterfølgende skriver Formanden for Danske Handicaporganisationer, Stig Langvad, og formand for Danske Regioner, Bent Hansen, i et fælles indlæg på Danske regioners hjemmeside 24/4, at regionerne i fremtiden bør spille en særlig rolle på det specialiserede socialområde. Samtidig efterlyser de en nationalt forankret specialeplanlægning på området.

**Indstilling:**

Sekretariatet indstiller:

* At styregruppen drøfter evalueringen af kommunalreformen og betydningen heraf for Rammeaftale Sjælland.
* At styregruppen inddrager notatet om fælles pejlemærker i drøftelsen
* At styregruppen inddrager indlægget om regionernes rolle i drøftelsen

**Bilag:**

* KL: Evaluering viser at kommunalreform har været en succes: http://kl.dk Social-service/KL-Evaluering-viser-at-kommunalreform-har-varet-en-succes-id126192/?section=31275
* Høringssvar vedr. rapport fra udvalget om evalueringen af kommunalreformen:<http://www.kl.dk/ImageVault/Images/id_61157/scope_0/ImageVaultHandler.aspx>
* Evaluering: Kommuner og regioner kan samarbejde bedre: <http://oim.dk/nyheder/nyhedsarkiv/2013/mar/evaluering-kommuner-og-regioner-kan-samarbejde-bedre.aspx>
* Pressemeddelelse på KL.dk om fælles pejlemærker ift. udviklingen på det specialiserede socialområde.: <http://kl.dk/Social-service/Samarbejde-er-vejen-frem-id127243/?n=0&section=31275>
* KL og DH: Notat om Fælles pejlemærker ift. udviklingen på det specialiserede socialområde:   <http://www.kl.dk/ImageVault/Images/id_61426/scope_0/ImageVaultHandler.aspx>
* Indlæg på Danske Regioners hjemmeside: Regionerne skal spille en rolle på det specialiserede socialområde: [http://regioner.dk/Aktuelt/Nyheder/2013/April/Regionerne+skal+spille+en+rolle+på+det+specialiserede+socialområde.aspx](http://regioner.dk/Aktuelt/Nyheder/2013/April/Regionerne%2Bskal%2Bspille%2Ben%2Brolle%2Bp%C3%A5%2Bdet%2Bspecialiserede%2Bsocialomr%C3%A5de.aspx)

**Beslutning:**

* Styregruppen er enig med KLs konklusioner ift. tilbagemeldingen på kommunalreformen som bekræfter den eksisterende arbejdsdeling overordnet set.
* Styregruppen ønsker at bevare myndighedsopgaven hos kommunerne, etablere strategiske samarbejder mellem kommunerne og blive bedre til at samarbejde på tværs af kommunerne.
* Det igangsatte arbejde med de mest specialiserede tilbud, hjerneskadeområdet og misbrugsområdet jf. rammeaftalens fokusområder vil give konkret grundlag til at identificere hvad der skal samarbejdes om og i hvilken form?
* Regionen betonede at der ikke kan komme en samlet udmelding hvor regionen deltager. Regionen ønsker ikke grundlæggende at fjerne myndighedsopgaven fra kommunerne ift. de bredere målgrupper. Regionen ser sig som relevant ift. de små specialiserede målgrupper – de skrøbelige målgrupper som er karakteriseret ved sjældenhed og kompleksitet - hvor kommunerne ikke har kompetence mv.
* KKR orienteres om Styregruppens behandling af sagen.

1. **Status på Rammeaftale 2014: Udviklingsstrategi herunder fokusområder og Styringsaftale**

**Baggrund:**

Tidsplanen for Rammeaftale 2014 er at Udviklingsstrategien 2014 for det specialiserede socialområde og specialundervisningsområdet skal være godkendt i de respektive byråd i juni 2013, mens Styringsaftalen skal være tilsvarende godkendt i oktober 2013.

Udviklingsstrategien incl. allonge om specialundervisning i folkeskolen er behandlet på møde 10/4 i KKR som anbefaler aftalerne til godkendelse i kommunerne. Udviklingsstrategi incl bilag og forslag til sagsfremstilling er udsendt til kommunerne medio april.

Misbrugsområdet, som er en del af fokusområde 3) i rammeaftale 2014, mangler netværksgruppedækning. På styregruppemøde 8/3 besluttede styregruppen at Slagelse tager initiativ til en aktørundersøgelse og kommer med oplæg til næste styregruppemøde (3/5). Slagelse, Holbæk, Næstved og Roskilde deltager i arbejdet. Styregruppen leverer et oplæg til KKR møde i juni. Slagelse er i gang med at nedsætte en arbejdsgruppe og giver en status for arbejdet på mødet.

I forbindelse med arbejdet med fokusområderne for 2014 bør det overvejes at udarbejde kommissorier for arbejdet med de enkelte områder og behandle disse forslag på styregruppemøde 6/9.

Styringsaftalen skal behandles i styregruppen inden møde i K17 21/6, og i KKR 27/8. Relevante beslutningspunkter ift. styringsaftalen bør overvejes.

**Indstilling:**

Sekretariatet indstiller:

* At styregruppen tager orienteringen til efterretning og drøfter den videre proces ift. arbejdet med fokusområderne og herunder udarbejdelse af kommissorier for fokusområderne.
* At kommissorier for fokusområderne for 2014 behandles på styregruppemøde 6/9.
* At styregruppen drøfter styringsaftalen herunder anbefaling til takstregulering mv.

**Bilag:**

* Udviklingsstrategi incl. bilag og sagsfremstilling fremsendt til kommunerne medio april
* Styringsaftale 2013

**Beslutning:**

* Styregruppen tog orienteringen til efterretning
* Styregruppen besluttede at udpege ansvarlige fra styregruppen ift. de enkelte fokusområder og at udarbejde kommissorier og nedsætte arbejdsgrupper ift. de enkelte fokusområder. Styregruppen betonede at det er vigtigt at der udpeges ansvarlige som er villige til at drive processen i egen kommune. Jf. punkt 13) er der økonomisk råderum til evt. frikøb af medarbejdere eller evt. køb af ekstern bistand.
* De fokusområdeansvarlige fra styregruppen er følgende: 1) Ministertema om tilsyn: Holbæk, 2) Senhjerneskadede: Slagelse (tovholder) og Roskilde, 3) Misbrug: Slagelse, 4) Psykiatriområdet: Lejre (tovholder) og Roskilde, 5) Forpligtende samarbejde: Næstved.
* Styregruppen besluttede at kommissorier for fokusområderne behandles på styregruppemøde 6/9.
* Status er at der er nedsat arbejdsgrupper ift. fokusområderne om senhjerneskadede jf. pkt 4 og ift. Misbrugsområdet som afholder møde 21/5 og giver en status på styregruppemøde 6/9.
* Ad Styringsaftalen: Ift. opsigelsesvarsler støtter styregruppen gældende praksis i kommunerne med en opsigelsesfrist på løbende måned plus 30 dage. Opsigelsesvarsler er jf. takstaftalen reguleret i de specifikke købs- og betalingsaftaler mellem kommunerne. Jf. styringsaftalen har parterne en gensidig informationsforpligtelse ift. at holde hinanden orienteret om justeringer mv. Ift. belægningsprocent fastsættes denne fortsat af de enkelte kommuner og regionen.
* Spørgsmålet om indskrivning af opsigelsesvarsler mv. i styringsaftalen tages op på næste styregruppemøde 7/6.

1. **Status på arbejdet med fokusområder for 2013: Senhjerneskadede, de mest specialiserede tilbud og ministertema om plejefamilieområdet**

**Baggrund:**

På styregruppemøde 12/10 og 7/12-2012 blev det besluttet i 2013 at prioritere arbejdet med fokusområderne senhjerneskadede, de mest specialiserede tilbud og ministertemaet om familieplejeområdet. Efterfølgende er nedsat projektarbejdsgrupper ift. senhjerneskadeområdet og ift ministertemaet om familieplejeanbringelser.

Senhjerneskadeprojektet er tiltrådt af KKR Sjælland på møde i 5. februar 2013 og efterfølgende igangsat med forventning om at KKR Sjælland i sommeren 2013 får forelagt forslag til konkrete kommissorier for det efterfølgende arbejde med området, som forventes at række ind i 2014. På styregruppemøde 8/3 blev det besluttet at der gives en status for projektet på styregruppemødet 3/5 og efterfølgende på KKR møde i juni samt at Holbæk sørger for udpegning af ny tovholder for hjerneskadeprojektet og sikrer processen omkring hjerneskadeprojektet. Efterfølgende har Holbæk afholdt møde med arbejdsgruppen og aftalt hvordan de får lavet en dagsorden og indstilling til KKR mødet i juni. Oplæg til dagsorden og forslag til indstilling eftersendes inden styregruppemødet.

Ift. de mest specialiserede tilbud er afholdt temadag for netværksgrupperne 30/11-2012, planlagt workshop for netværksgrupperne 16/8-2013 samt nedsat en arbejdsgruppe som koordinerer arbejdet på tværs af netværksgrupperne med Slagelse som tovholder. Procesbeskrivelse er vedlagt i bilag.

Kommisorium for arbejdet med udviklingen i brug af forskellige former for familieplejeanbringelser er godkendt på styregruppemøde 8/3 og arbejdet er igangsat.

Netværksgruppen har udpeget de kommuner der deltager i arbejdet, så analysen kan igangsættes. De er udpeget på baggrund af forskellige erfaringer på området, så de forskellige gode erfaringer kan indgå i arbejdet.

**Indstilling:**

Sekretariatet indstiller:

* At styregruppen drøfter status for projekterne og den videre proces herunder oplæg til dagsorden og forslag til indstilling til KKR ift. hjerneskadeprojektet.

**Bilag:**

* Projektbeskrivelse – senhjerneskadede – et fælleskommunalt projekt
* Procesbeskrivelse af arbejdet med kortlægning af de mest specialiserede tilbud og det videre forløb.
* Notat om hjerneskadeprojektet uddeles på mødet

**Beslutning:**

* Styregruppen besluttede at videreføre arbejdsgruppen som fortsat arbejder med hjerneskadeprojektet og herunder med det eksisterende materiale og projektbeskrivelse for det videre projekt med henblik på behandling i K17 ultimo maj og i KKR i juni.
* Arbejdsgruppen består som udgangspunkt af repræsentanter fra Slagelse, Roskilde, Holbæk og Næstved.
* Styregruppen tog procesbeskrivelsen for arbejdet med kortlægning af de mest specialiserede tilbud til efterretning.
1. **Opfølgning på arbejdet med særforanstaltninger på børneområdet og voksenområdet herunder status fra arbejdsgruppen om best practice for kontrakter.**

**Baggrund:**

På styregruppemøde 12/10 fremlagde arbejdsgruppen omkring særligt dyre anbringelser på børneområdet resultaterne af del II af deres analyse. Styregruppen besluttede at arbejdsgruppen udvides med repræsentanter fra alle kommuner og arbejder videre med anbefalingen omkring unge med adhd/autisme & problemskabende/udadreagerende adfærd og melder tilbage indenfor 3-4 måneder. I det videre arbejde fokuseres på konkrete sager og tilbud og herunder varighed og effektmåling samt især anbefalingen om og muligheden for konkret samarbejde herunder ift oprettelse af tilbud til de 18 borgere placereret udenfor regionen. Styregruppen fandt det relevant derudover at overveje at ”bytte” sager på tværs af kommunerne ift en faglig vurdering.

På baggrund af de indkomne svar og netværket for børn og unges drøftelse på et netværksmøde i marts 2013 er tilbagemeldingen til styregruppen, at netværket ikke vurderer, at der er behov for at etablere et anbringelsestilbud i regionen til unge med ADHD/autisme og problemskabende/udadreagerende adfærd.

I forhold til at overveje at ”bytte” sager på tværs af kommunerne ift en faglig vurdering.

drøfter netværket løbende udfordringerne på området, herunder de økonomiske.

Styregruppen besluttede på møde 13/4-2012 at arbejdsgruppen omkring særforanstaltninger på voksenområdet efter de har afsluttet deres analyse primo 2012, indsamler best practice for kontrakter.På styregruppemøde 12/10 godkendte styregruppen kommissoriet for analyse af best practice vedr. kontrakter på det sociale område og arbejdet blev efterfølgende igangsat**.**

På mødet vil en repræsentant fra arbejdsgruppen omkring best practice for kontrakter fremlægge undersøgelsens resultater. Undersøgelsen om best practice for kontrakter eftersendes inden mødet.

**Indstilling:**

Sekretariatet indstiller:

* at styregruppen tager orienteringen til efterretning og drøfter den videre proces.

**Bilag:**

* Notat: Analyse af behov for nyt anbringelses-tilbud indenfor Region Sjælland.
* Rapport om Best Practice i kontrakter på det sociale område uddeles på mødet

**Beslutning:**

* Styregruppen tog orienteringen til efterretning.
* Styregruppen besluttede at standardkontrakten behandles videre i økonomigruppen og herunder om det er relevant at kontrakten tilpasses ift. Rammeaftale Sjælland. Ift. kommunernes videreudvikling af de socialfaglige bestillinger fortsættes arbejdet i netværksgrupperne.
* Standardkontraktudkastet kontrolleres for sammenstød mellem almenboligloven og sociallovgivningen.
* Arbejdet med standardkontrakten færdiggøres til behandling på styregruppemøde 7/6 og iværksættes efterfølgende med evaluering efter 1 år.
* Rapporten om Best Practice for kontrakter sendes til KL.
* Styregruppen besluttede at følge op på det videre arbejde med særforanstaltninger: særligt dyre enkeltsager på voksenområdet på næste styregruppemøde 7/6.
1. **Undersøgelse vedrørende STU i region Sjælland.**

**Baggrund:**

På styregruppemøde 17/12 godkendte styregruppen det spørgeskema som Netværksgruppen for Specialundervisning har udarbejdet en til undersøgelsen vedrørende STU i region Sjælland.

Spørgeskemaundersøgelsen er nu gennemført og resultatet foreligger.

Ungdomsuddannelsen Særlig Tilrettelagt Ungdomsuddannelse (STU) blev indført af Folketinget ved lov i sommeren 2007. Opgaven og myndighedsansvaret blev placeret i kommunerne for at sikre en sammenhæng til øvrige tilbud til målgruppen.

Ungdomsuddannelsen STU har nu rundet sit 5 år, og har på mange områder udfordret kommunerne både i forhold til økonomi, samarbejde og koordination. Styregruppen for Rammeaftalen i region Sjælland har derfor anmodet Netværksgruppen Voksenspecialundervisning om en status på ungdomsuddannelsen STU ultimo 2012. Formålet med undersøgelsen er at vurdere, om der er behov for at iværksætte nogle fælles initiativer eller tiltag mellem kommunerne i region Sjælland.

Resultaterne af undersøgelsen bliver forelagt Styregruppen for Rammeaftalen i maj 2013. Desuden forventes undersøgelsens resultater at blive præsenteret et temamøde for alle kommuner i region Sjælland i efteråret/ vinteren 2013.

Vedlagt er statusrapporten vedr. den 3-årige ungdomsuddannelse for unge med særlige behov (STU), som netværksgruppen ønsker Styregruppens bemærkninger til.

**Indstilling**:

Sekretariatet indstiller at:

* Styregruppen drøfter undersøgelsens resultater og den videre proces.

**Bilag:**

* Status på den 3-årige ungdomsuddannelse STU – region Sjælland 2012.

**Beslutning:**

* Slagelse anførte at der er behov for validering af data i rapporten og styregruppen besluttede at punktet udsættes til behandling på næste møde.

1. **Kommunal arbejdsgruppe vedrørende sikrede institutioner**

**Baggrund:**

På møde i koordinationsforum 26/3-2013, blev drøftet den fremadrettede udvikling af de sikrede institutioner (belægningsprocent, nærhedsprincippet, indhold mv.) og det nuværende datamateriale som grundlag for koordination af de sikrede institutioner.

Det blev tilkendegivet, at kommunerne ønsker større indflydelse på koordineringen af de sikrede pladser. Der var derfor bred enighed om, at kommunerne skal udvikle forslag til fælles principper for den fremtidige kapacitetsudvikling på de sikrede institutioner. Der er behov

for en øget gennemsigtighed i tilbuddenes dimensionering og regnskab.I drøftelsen indgik at forhøje belægningsprocenten, øget fleksibilitet i tilbuddene, forholdet mellem objektiv- og takstfinansiering, kvaliteten i tilbuddene og ikke mindst, hvordan kommunerne får et godt datagrundlag at agere ud fra. Endvidere blev det nævnt, at der kan være behov for at se

på lovgrundlaget, således at det også ville være muligt at anbringe unge

uden at de forudgående har været stillet for en dommer.

Det blev aftalt, at der nedsættes en arbejdsgruppe med deltagelse af en repræsentant fra hver af de fem styregrupper. Arbejdsgruppen skal inden sommerferien fremlægge forslag til fælleskommunale principper for kapacitetsplanlægning på de sikrede institutioner, således at de kan indgå i styringsaftalen for 2014. Arbejdsgruppen er ansvarlig for at gå i dialog med

Danske Regioner, Kriminalforsorgen mfl. som er relevante at inddrage i arbejdet. KL er tovhol der på arbejdsgruppen. Styregruppen besluttede at Bruno Lind er Region Sjællands repræsentant i arbejdsgruppen med Kenn Thomsen som suppleant. Første møde er 23/5 i KL. KL har møde med Danske regioner 6/5 og udsender dagsorden umiddelbart derefter.

**Indstilling:**

Sekretariatet indstiller:

* At styregruppen drøfter forslag til fælleskommunale principper for kapacitetsplanlægning på de sikrede institutioner som input til mødet i den kommunale arbejdsgruppe 23/5 og ift. at indgå i styringsaftalen 2014.

**Bilag:**

* Referat fra møde i koordinationsforum

**Beslutning:**

* Regionen orienterede om at der pt kun er 3 pladser ledige på landsplan (ud af 124), hvilket understreger at det er et område som kan opleve store svingninger i efterspørgslen da institutionerne har modtagepligt.
* Styregruppen støtter arbejdet med kapacitet og kvalitet ift. de sikrede institutioner og herunder udvikling af fælles principper for fremtidig kapacitetsudvikling, gennemsigtighed i dimensionering & regnskab og fleksibilitet i tilbuddene.
1. **Projekt om forsorgshjem**

**Baggrund:**

I forbindelse med kommunernes tilbagemelding ift udviklingsstrategien for 2013 og for 2014 anføres at være mangel på herberg- og forsorgshjemspladser. Der er altid fuld belægning på området og borgere må ofte sendes ud af kommunen pga. manglende pladser.

I den forbindelse har Guldborgsund påtaget sig opgaven med at kontakte forstanderne på regionens forsorgshjem med henblik på at få overblik over situationen og komme med forslag der kan løse problemet. Forstander på Saxenhøj, Erik Søndergaard som er tovholder på denne opgave har i april kontaktet alle regionens §110-boformer med deadline d. 25. april  ang. indlevering af data og fremsender notat til sekretariatet 30. april som efterfølgende eftersendes til styregruppen

**Indstilling:**

Sekretariatet indstiller:

At styregruppen tager orienteringen til efterretning og drøfter den videre proces

**Bilag:**

* Mail fra Guldborgsund til kommunerne
* Pressemeddelse fra Ankestyrelsen: Færre ophold – men længere opholdstid på landets forsorgshjem og herberger.
* Notat om forsorgshjem og herberger uddeles på mødet.

**Beslutning:**

* Styregruppen tog orienteringen til efterretning
* Styregruppen drøftede det problematiske i at 21% af brugerne er under 29 år og at opholdene generelt har en lang og stigende varighed
* Styregruppen besluttede at notatet fremsendes til kommunerne ift. at være opmærksom på unge-problematikken og problematikken med de langvarige ophold (”tilsanding”)
1. **Orientering om håndtering af underskud Børne- og Ungecenter Ringsted**

**Baggrund:**

I denne sag orienteres om håndteringen af underskuddet efter lukning af institutionen Børne- og Ungecenter Ringsted. Institutionen blev lukket i 2009.

**Indstilling:**

Sekretariatet indstiller:

* At styregruppen tager orienteringen til efterretning

**Bilag:**

* Håndtering af underskud Børne- og Ungecenter Ringsted: <http://polweb.ringsted.dk/%C3%98konomiudvalget/02-04-2013%20Referat%20af%20Referat.aspx#23>

**Beslutning:**

* Styregruppen tog orienteringen til efterretning
1. **Orientering fra K17 herunder notat fra K17s uddannelsesgruppe om pædagoguddannelsen**

**Baggrund:**

K17 har pr. 19/4 afholdt møde med følgende punkter på dagsordenen:

1) Dialog om kommende folkeskolereform,

2) Strategisk Energiplanlægning på tværs af kommunegrænser,

3) Fremtidens bolig til nutidens ældre – strategisk udvikling af boliger til ældre,

4) Status på tværkommunalt samarbejde omkring velfærdsinnovation,

5) K17 på den lange bane,

6) Faste orienteringspunkter

Der vil på mødet blive givet en orientering. Referat er vedlagt i bilag

**Indstilling:**

Sekretariatet indstiller:

* At styregruppen tager orienteringen til efterretning.
* At styregruppen drøfter behovet for et fælles initiativ ift. pædagoguddannelsen.

**Bilag:**

* Referat fra møde i K17 19/4-2013
* Notat til KKR om pædagoguddannelsen.

**Beslutning:**

* Styregruppen tog orienteringen til efterretning
* Styregruppen støtter KLs udmelding (<http://www.kl.dk/ledelse/KL-Ja-padagogerne-skal-rustes-bedre-id103228>) om det skal være muligt at specialisere sig indenfor rammerne af den pædagogiske enhedsuddannelse og herunder indenfor det socialpædagogiske område.
* Styregruppen betonede at det er vigtigt at efteruddannelsesforløb skal være frivillige for den enkelte kommune.
1. **Orientering fra KKR**

**Baggrund:**

KKR har pr. 10/4 afholdt møde med følgende punkter på dagsordenen:

1) Godkendelse af referat

2). Regionalpolitiske sager

2.1. Tema: Social – Udviklingsstrategi 2014 – det specialiserede social- og undervisningsområde

2.2. Tema: Social - Godkendelses- og tilsynsreform

2.3. Tema: Social - Takstanalyse budget 2013 - det specialiserede social- og undervisningsområde

2.4. Strategisk drøftelse – Turisme 1

2.5. Kommunalt alternativ på befordringsområdet

2.6. Den nationale væksthusaftale for 2014

2.7. Opfølgning på de fælles målsætninger for det nære sundhedsvæsen

2.8. Lov om førtidspension- og fleksjobreform

2.9. KL’s udspil – udvikling gennem bedre uddannelser

2.10. Dimensionering af de grundlæggende social- og sundhedsuddannelser

2.11. Orientering om lukning af døgntilbud

2.12. Skriftlig orientering: Beskæftigelse og uddannelse

3). Udpegninger

4). KKR

5). Siden sidst

5.1. Meddelelser

6). Punkter til næste møde

6.1. Sager på vej til kommende møder

7). Eventuelt

Der vil på mødet blive givet en orientering. Referat er vedlagt i bilag

**Indstilling:**

* Sekretariatet indstiller at styregruppen tager orienteringen til efterretning

**Bilag:**

* Referat fra møde i KKR Sjælland 10/4-2013

**Beslutning:**

* Styregruppen tog orienteringen til efterretning
1. **Nyt fra netværksgrupperne herunder årsrapport fra Hjælpemiddelnetværket**

**Baggrund:**

Netværksgrupperne Voksne sindslidende, Voksenspecialundervisning og Voksne handicappede har ikke afholdt møde siden sidste styregruppemøde.

Netværksgruppen Børn & Unge harafholdt møde den 7.3.2013 og drøftet fokusområderne for 2014 og 2013. Ift. ministertemaet for 2013: ”Udvikling i forskellige former for familieanbringelse” er udarbejdet et kommissorium, der er behandlet i styregruppen 8.3.2013. Roskilde er tovholderkommune og derudover deltager Næstved, Kalundborg og Odsherred i arbejdet med fokusområdet som løber året ud. Ift. fokusområdet ”De mest specialiserede tilbud” er drøftet udviklingen fra belægningscenter til videnscenter, herunder finansieringsspørgsmålet ved videnscenter samt VISOs rolle og behovet for en anden styringsmodel for børneområdet end rammeaftalen. Fokusområdet ”senhjerneskadede ” sættes på dagsorden efter sommerferien i Næstved med et oplæg fra 5-kommunesamarbejdet og fokusområdet ” fra ung til voksen” sættes på dagsordenen til førstkommende møde.

Der er primo april modtaget årsrapport 2012 fra Hjælpemiddelnetværket.

Der vil på mødet blive givet en orientering

**Indstilling:**

* Sekretariatet indstiller at styregruppen tager orienteringen til efterretning

**Bilag:**

* Årsrapport fra hjælpemiddelnetværket

**Beslutning:**

* Styregruppen tog orienteringen til efterretning
1. **Nyt fra sekretariatet herunder henvendelse til ministeren vedrørende muligheden for imidlertidige lejemål i almene boliger, møde i rammeaftale-netværk, status på hjemmesiden og økonomi**

**Baggrund:**

Før jul fremsendte Rammeaftalesekretariat Midtjylland en forespørgsel om administrativ opbakning ift. en fælles henvendelse til ministeren omkring midlertidige lejemål i almene boliger.
På styregruppemøde 17/1-2013 besluttede styregruppen at give administrativ opbakning til henvendelsen som medio marts blev fremsendt på vegne af de fem KKR til minister for by, bolig og landdistrikter, Carsten Hansen, samt en kopi til social- og integrationsminister, Karen Hækkerup. Brevet til ministeren er vedlagt i bilag.

Der har været afholdt møde i rammeaftalesekretariatsnetværket 9/4 i KL. Særligt interessant og relevant er projekter i de andre regioner herunder om hjerneskadeområdet og de mest specialiserede tilbud. Dagsorden fra mødet i KL og links til relevante projekter er vedlagt i bilag

Hjemmesiden [www.rs17.dk](http://www.rs17.dk) er under revision og pt ca. 50% færdig. Den forventes at være helt færdig inden sommerferien.

Der fremlægges budget og regnskab for RS17 rammeaftale Sjælland

**Bilag:**

* Brev vedrørende almene boliger 11. marts 2013.
* Dagsorden til netværksmøde for Rammeaftalesekretariater den 9. april 2013.
* Rammeaftale Hovedstanden rapporter herunder bl.a. kortlægning af de mest specialiserede tilbud: <http://www.rammeaftale-h.dk/da/rapporter/>
* Rammeaftale Hovedstaden igangværende projekter herunder bl.a. Ny specialisering: <http://www.rammeaftale-h.dk/da/igangvaerende/>
* [www.rs17.dk](http://www.rs17.dk)
* Regnskab RS17.
* Budget RS17 udleveres på mødet.

**Indstilling:**

Sekretariatet indstiller:

* At styregruppen tager orienteringen til efterretning
* At styregruppen godkender regnskab og budget for RS17

**Beslutning:**

* Styregruppen tog orienteringen til efterretning og drøftede herunder muligheden for at afholde flere faglige temamøder også på tværs af regionerne.
* Styregruppen godkendte regnskab og budget for RS17
1. **Evt.**

Næste styregruppemøde 7/6 i Næstved.

**Følgende bilag er omdelt på styregruppemødet 3/5 og udsendt med referatet:**

Ad 4) Notat om hjerneskadeprojektet :

* Samlet notat vedrørende foreløbige resultater af undersøgelse af kommunernes indsats på senhjerneskadeområde

Ad 5) Rapport om best practice i kontrakter på det sociale område:

* Analyse af best practice i socialfaglige bestillinger og kontrakter på det specialiserede socialområde
* Kontraktudkast med analyseresultat
* Sagsfremstilling vedr. analyse af best practice i kontrakter på det specialiserede socialområde

Ad 8) Notat om forsorgshjem og herberger:

* 110 – Belægning notat til rammeaftalen

Ad 9) Budget RS17:

* RS17 – Budget 2013